437.96 REGOLI DWAR LIVELLI MASSIMIINEVITABBLI TA’ KOĊĊI DIJOSTATI JEW ISTOMONOSTATI LI JISTGĦU JIBQGĦU JIDHRU F’GĦALF MHUX IMMIRAT GĦALL-UŻU B’DAWN IL-MEDIĊINI L-AVVIŻ LEGALI 257 ta’ l-2009. L-AVVIŻ LEGALI 257 ta’ l-2009. 1. Titolu u skop. (1) It-titolu ta’ dawn ir-regoli hu Regoli dwar il-Livelli Massimi Inevitabbli ta’ Koċċi dijostati jew Istomonostati li Jistgħu Jibqgħu Jidhru f’Għalf Mhux Immirat għall-Użu b’dawn il-Mediċini. (2) L-iskop ta’ dawn ir-regoli hu li jittrasponu u jimplimentaw id-Direttiva 2009/8/KE 2002/32/KE tal-Parlament Ewropew u tal-Kunsill dwar sustanzi mhux mixtieqa fl-ikel ta’ l-annimali kif emendata l-aħħar bid-Direttiva 2008/76/KE L-iskop ta’ dawn ir-regoli hu li jittrasponu u jimplimentaw id-Direttiva 2009/8/KE tal-Kummissjoni Ewropea li temenda l-Ewwel Anness li jinsab mad-Direttiva u li jistabbilixxu livelli massimi ta’ koċċi dijostati jew istomonostati meta dawn is-sustanzi mhux mixtieqa jittrasmettu ruħhom b’mod inevitabbli fl-ikel jew fl-għalf ta’ l-annimali. 2. (1) Kemm il-darba ma jiġix stabbilit xort’ oħra f’dawn ir-regoli, it-tifsiriet mogħtija fl-Att għandhom japplikaw. (2) Għall-fini ta’ dawn ir-regoli u kemm il-darba r-rabta tal-kliem ma tkunx teħtieġ xort’oħra: " addittivi " għandu jkollha l-istess tifsira mogħtija lilha fl-Artikolu 2(a) tad-Direttiva tal-Kunsill 70/524/KEE; " annimali " tfisser annimali li kontinwament jipproduċu l-ikel u għandha tinkludi wkoll annimali li jkunu jappartjenu għal speċi u, jew għal kategorija li normalment ikunu jingħataw l-ikel u jkunu jinżammu jew ikunu ttieklu mill-bniedem; "l-Att " tfisser l-Att dwar is-Servizzi Veterinarji; Kap. 437. Kap. 437. " l-awtorità kompetenti " tfisser l-Awtorità dwar is-Servizzi Veterinarji kif imwaqqfa bl-Att; " awtorizzazzjoni għall-addittivi " tfisser awtorizzazzjoni li tinħareg mill-awtorità kompetenti biex jiġi awtorizzat l-użu ta’ koċċi dijostati u ta’ istomonostati fl-għalf ta’ l-annimali meta dawk is-sustanzi jkunu jintużaw bħala addittivi awtorizzati fl-għalf; " għalf mhux fil-mira " tfisser għalf li fih ma jkunx awtorizzat l-użu ta’ koċċi dijostati jew ta’ istomonostati, bħala għalf maħsub għal speċi jew kategoriji ta’ annimali li m’hemmx dispożizzjoni dwarhom fl-awtorizzazzjoni għall-addittivi; "ikel" jew "għal f" tfisser prodotti li jkunu joriġinaw minn ħxejjex jew mill-annimali, fl-istat naturali tagħhom, li jkunu friski jew preservati, u prodotti derivanti mill-ipproċessar industrijali ta’ l-istess, u sustanzi organiċi jew mhux organiċi, kemm jekk użati waħedhom kemm f’taħlitiet, u kemm jekk ikollhom addittivi kemm jekk le, għall-għalf orali ta’ l-annimali; "ikel kumplimentari " tfisser taħlitiet ta’ ikel b’kontenut għoli ta’ ċerti sustanzi u li, minħabba fil-kompożizzjoni tagħhom, huma suffiċjenti bħala porzjon ta’ kuljum biss jekk użati flimkien ma’ ikel ieħor; "koċċi dijostati u istomonostati " tfisser sustanzi maħsuba biex joqtlu jew ixekklu l-protożoali jistgħu, interalia, jkunu awtorizzati għall-użu bħala addittivi fl-għalf skond ir-regolamenti dwar l-addittivi għall-użu fl-għalf ta’ l-annimali; " il-Komunità " tfisser il-Komunità Ewropea; "konsumatur aħħari" tfisser persuna li tixtri prodotti nutrittivi partikolari li jkunu prodotti minn annimali għall-użu personali tagħha; " il-Kummissjoni " tfisser il-Kummissjoni ta’ l-Unjoni Ewropea; " il-Kunsill " tfisser il-Kunsill ta’ l-Unjoni Ewropea; " livelli massimi" tfisser dawk il-livelli li l-awtorità kompetenti għandha tistabbilixxi għall-użu ta’ koċċi dijostati u istomonostati, meta dawn is-sustanzi jistgħu jħallu traċċiinevitabbli ta’ prodott li matul il-proċess ta’ produzzjoni jew ta’ manifattura, jkunu spiċċaw fi prodott ieħor ta’ l-għalf u li dawn il-livelli huma elenkati fl-Iskeda; " limiti massimi ta’ residwi " tfisser dawk il-limiti li ma jistgħux jinqabżu stabbiliti permezz tal-Komunità dwar il-massimu ta’ residwu ta’ prodotti mediċinali veterinarji awtorizzat fi prodotti ta’ l-ikel ta’ oriġini mill-annimali; " materjali ta’ l-għalf " tfisser prodotti varji li joriġinaw minn ħxejjex jew mill-annimali, fl-istat naturali tagħhom, friski jew preservati, kif ukoll prodotti derivanti mill-ipproċessar industrijali ta’ l-istess, u sustanzi organiċi jew mhux organiċi, kemm jekk ikollhom addittivi kemm jekk le, li jkunu intiżi għall-għalf orali ta’ l-annimali, kemm direttament bħala tali kemm wara l-ipproċessar tagħhom; "operatur tal-kummerċ " tfisser u tinkludi kull persuna li tkun tipproduċi medda wiesgħa ta’ għalf fi stabbiliment wieħed u li tkun timmanifattura tipi differenti ta’ prodotti wara xulxin fl-istess linja ta’ produzzjoni; "porzjon ta’ kuljum " tfisser il-kwantità totali medja ta’ ikel, kalkolata fuq kontentut ta’ umdità ta’ 12 %, li tkun meħtieġa kuljum minn annimali ta’ speċi, età u daqs partikolari, biex jiġu milħuqa l-bżonnjiet kollha tagħhom; "provditur awtorizzat " tfisser persuna awtorizzata mill-awtorità biex timporta, tbiegħ bl-ingrossa jew bl-imnut sustanzi jew prodotti għall-għalf ta’ l-annimali skond dawn ir-regoli; " sustanza mhux mixtieqa " tfisser kull sustanza jew prodott minbarra aġenti patoġeniċi, li tkun tinsab fuq jew fil-prodott intiż għall-għalf ta’ l-annimali u li tkun toffri periklu potenzjali għas-saħħa ta’ l-annimal jew tal-bniedem, jew lill-ambjent, jew li tkun tista’ tikkawża ħsara lill-produzzjoni tal-bhejjem; " trasmissjoni jew transkontaminazzjoni " tfisser trasferiment minn minn lott ta’ produzzjoni għal ieħor li jista’ jseħħ meta l-koċċi dijostati u l-istomonostati jkunu jintużaw bħala addittivi awtorizzati fl-għalf u li dak it-trasferiment jista’ jirriżulta fil-kontaminazzjoni tal-għalf prodott b’mod sussegwenti minħabba fil-preżenza ta’ traċċi ta’ dawk is-sustanzi fl-għalf mhux fil-mira li huma teknikament inevitabbli. Din it-transkontaminazzjoni inevitabbli tista’ sseħħ fl-istadji kollha tal-produzzjoni u l-ipproċessar tal-għalf u wkoll tul il-ħżin u t-trasport tal-għalf; u "withdrawalfeed " tfisser għalf li jintuża fil-perjodu ta’ qabel il-qatla. 3. (1) Dawn ir-regoli għandhom japplikaw għal dawk il-livelli massimi f’għalf mhux fil-mira elenkati fl-Iskeda biex tiġi evitata t-transkontaminazzjoni inevitabbli ta’ sustanzi mhux mixtieqa li sseħħ matul il-proċess tal-produzzjoni jew manifattura minn prodott għall-ieħor, biex tiġi żgurata konformità mal-ħtiġiet ta’ dawn ir-regoli fin-negozji ta’ l-għalf ta’ l-annimali matul il-proċess tal-produzzjoni u għalhekk biex tiġi infurzata funzjoni xierqa tas-suq intern u biex tiġi mħarsa s-saħħa pubblika u dik ta’ l-annimali. (2) L-awtorità kompetenti għandha tistabbilixxi u għandha tapplika dawk il-miżuri amministrattivi kollha meħtieġ a skond ma’ jeħtieġ u dawn ir-regoli biex tiżgura li ma jkunx hemm ksur ta’ dawn ir-regoli kif ukoll biex tnaqqas ir-riskju għal konsumaturi aħħara u kull riskju addizzjonali għall-annimali u għall-ambjent skond ma jipprovdu d-dispożizzjonijiet stabbiliti fl-Iskeda. Il-miżuri stabbiliti f’dawn ir-regoli għandhom ikunu konformi ma’ u skond il-ħtiġiet tal-katina alimentari u s-saħħa ta’ l-annimali. (3) Dawn il-miżuri għandhom jinkludu l-konfiska diretta tal-prodott, is-sospensjoni ta’ l-attivitajiet imwettqa mill-provditur awtorizzat meta dawn ikunu qed joħolqu riskju għal konsumaturi aħħara u għall-ambjent, u l-applikazzjoni ta’ multi amministrattivi. 4. Kondizzjonijiet ta’ awtorizzazzjonijiet L-awtorizzazzjonijiet għall-koċċi dijostati u l-istomonostati bħala addittivi fl-għalf għandhom jistabbilixxu dawk il-kondizzjonijiet kollha speċifiċi għall-użu, bħal speċi jew kategoriji ta’ l-annimali bil-għan li l-addittivi huma maħsuba għalihom. 5. Miżuri li għandhom jiġu adottati minn operaturi. (1) L-operaturi konċernati għandhom jieħdu l-miżuri kollha xierqa fir-rigward tal-faċilitajiet u t-tagħmir, produzzjoni, ħżin u trasport, biex tiġi evitata kull transkontaminazzjoni, u dan skond l-obbligi stabbiliti mir-Regolament tal-Komunità Ewropea li jistabbilixxi l-ħtiġiet għall-iġene ta’ l-għalf kif ukoll ħtiġiet speċifiċi għal negozji ta’ l-għalf li jużaw il-koċċi dijostati u l-istomonostati fil-produzzjoni ta’ l-għalf. (2) L.S.437.59 L-istabbiliment tal-livelli massimi mill-awtorità kompetenti tat-trasmissjoni inevitabbli tal-koċċi dijostati u l-istomonostati fl-għalf mhux fil-mira skond ir-Regoli dwar Sustanzi Mhux Mixtieqa fl-Ikel ta’ l-Annimali, għandu japplika mingħajr preġudizzju għall-obbligu ewlieni ta’ l-operaturi ekonomiċi li japplikaw prattiċi tajba tal-manifattura bil-għan li tiġi evitata t-transkontaminazzjoni, u għalhekk l-awtorità għandha tiżgura li l-ħtieġa ta’ sforz kontinwu mill-operaturi konċernati għandu jibqa japplika biex jevitaw il-preżenza ta’ dawk is-sustanzi mhux mixtieqa fl-għalf ta’ l-annimali. 6. Stabbiliment ta’ livelli massimi. (1) L-awtorità kompetenti għandha tistabbilixxi, flimkien mat-twettiq ta’ prattiċi tajba tal-manifattura, il-livelli massimi ta t-trasmissjoni inevitabbli tal-koċċi dijostati u l-istomonostati f’għalf li mhux fil-mira skond il-prinċipju "baxx kemm jista’ jkun raġonevolment possibbli". (2) Il-manifattur ta’ l-għalf għandu jiġi provdut b’kull għajnuna possibli biex ikun jista’ jimmaniġġja t-trasmissjoni inevitabbli msemmija fis-subregola (1), u għalhekk l-awtorità kompetenti għandha tikkunsidra rata ta’ trasmissjoni ta’ madwar 3 % meta mqabbla mal-kontenut massimu awtorizzat ta’ sustanzi fir-rigward ta’ l-għalf mhux fil-mira għal speċi ta’ annimali li huma inqas sensittivi, filwaqt li għandha tinżamm ir-rata ta’ trasmissjoni ta’ madwar 1 % meta mqabbla mal-kontenut massimu awtorizzat fir-rigward ta’ sustanzi għall-għalf mhux fil-mira magħmul għal speċi ta’ annimali li huma sensittivi u għal "withdrawalfeed", meta dan ta’ l-aħħar ikun ser jingħata lill-annimali li jkunu ser jintużaw għal konsum tal-bniedem jew għall-użu tal-konsumatur aħħari. (3) Ir-rata tat-trasmissjoni ta’ 1 % għandha titqies ukoll għat-transkontaminazzjoni ta’ għalf ieħor fil-mira għal speċi ta’ annimali li miegħu ma jkunu żdiedu ebda koċċi dijostati u istomonostati, u fir-rigward ta’ l-għalf mhux fil-mira, għal annimali li kontinwament jipproduċu l-ikel, bħalma huma l-baqar tal-ħalib jew it-tiġieġ li jbidu, fejn ikun jidher li hemm evidenza ta’ trasmissjoni inevitabbli ta’ kontaminazzjoni mill-għalf għall-ikel ta’ oriġini mill-annimali. (4) Jekk il-materjali ta’ l-għalf jiġu mitmugħa b’mod dirett lill-annimali jew jekk ikun intuża l-għalf kumplimentari, dak l-użu fil-porzjon ta’ kuljum m’għandux iwassal għal livell ogħla ta’ koċċi dijostati jew istomonostati li l-annimal ikun espost għalih minn livelli massimi korrispondenti li l-annimali jkunu esposti għalihom meta jkun intuża biss għal fħiħ fil-porzjon ta’ kuljum. 7. Trasmissjoni inevitabbli f’għalf mhux fil-mira. L.S.437.59 (1) It-trasmissjoni inevitabbli f’għalf mhux fil-mira ta’ sustanzi attivi li jkunu jinsabu fil-koċċi dijostati u l-istomonostati awtorizzati għandha titqies mill-awtorità kompetenti bħala sustanzi mhux mixtieqa fl-għalf ta’ l-annimali skond ma jipprovdu ir-Regoli dwar Sustanzi Mhux Mixtieqa fl-Ikel ta’ l-Annimali u l-preżenza tagħhom m’għandhiex tqiegħed fil-periklu b’kull mod ikun li jkun is-saħħa ta’ l-annimali, is-saħħa tal-bniedem jew ta’ l-ambjent. (2) Għall-fini tas-subregola (1), livelli massimi għal dawn is-sustanzi fl-għalf ta’ l-annimali għandhom jiġu stabbiliti skond l-Iskeda biex jiġu evitati effetti ta’ ħsara u effetti mhux mixtieqa. 8. Limiti massimi ta’ residwi ta’ prodotti mediċinali veterinarji. Meta l-awtorità kompetenti tadotta dawk il-limiti massimi tal-koċċi dijostati jew istomonostati fl-għalf mhux fil-mira stabbiliti fl-Iskeda, l-istess awtorità kompetenti għandha tiżgura li jkun hemm konformità ma’ dawk id-dispożizzjonijiet li jistabbilixxu proċedura għal dawk il-limiti massimi ta’ residwi ta’ prodotti mediċinali veterinarji fi prodotti ta’ l-ikel ta’ oriġini mill-annimali. 9. Adattament ta’ livelli massimi għal awtorizzazzjonijiet (1) Il-livelli massimi elenkati fl-Iskeda għandhom jiġu adattati mill-awtorità kompetenti b’mod kontinwu għall-kondizzjonijiet ta’ użu stabbiliti fl-awtorizzazzjonijiet tal-koċċi dijostati u l-istomonostati bħala additivi ta’ l-għalf. (2) Meta jinħoloq perjodu ta’ żmien bejn l-awtorizzazzjoni nnifisha, jew xi bidla, u, jew sospensjoni, u, jew revoka ta’ dik l-awtorizzazzjoni ta’ koċċi dijostati jew istomonostati bħala addittivi fl-ikel u l-adattament sussegwenti għal-livelli massimi kif stabbiliti fl-Iskeda, dak l-adattament għandu jitqies mingħajr preġudizzju għal-livelli ta’ koċċi dijostati jew istomonostati awtorizzati bħala addittivi fl-ikel, stabbiliti taħt kull liġi oħra jew regolamenti oħrajn. 10. Meta tkun teżisti l-preżenza tal-koċċi dijostati jew ta’ l-istomonostati awtorizzati bħala addittivi ta’ l-għalf f’ikel jew għalf mhux fil-mira fuq livelli li jirriżultaw minn trasmissjoni jew transkontaminazzjoni inevitabbli u jkunu ttieħdu dawk il-miżuri kollha meħtieġa ta’ prevenzjoni skond dawn ir-regoli, m’għandux ikun daqshekk probabbli li dik il-preżenza tkun tirriżulta f’effetti ta’ ħsara għas-saħħa ta’ l-annimali u li għalhekk ir-riskju għas-saħħa tal-konsumaturi mill-inġestjoni tar-residwi fi prodotti minn annimali li jkunu ġew esposti għal għalf ikkontaminat għandu jitqies li mhux konformi ma’ dawn ir-regoli, kif ukoll għandu jitqies bħala negliġibbli. 11. Reati u pieni. (1) Kull persuna li tonqos milli tħares dawn ir-regoli għandha tinsabħatja ta’ reat skond dawn ir-regoli u skond l-Att, u għandhom ikunu japplikaw dwarha d-disposizzjonijiet tar-regola 3). (2) Kull dritt mogħti lill-awtorità kompetenti taħt dawn ir-regoli u taħt l-Att biex tapplika dawk il-miżuri kollha meħtieġa msemmija fis-subregola (1), għandu jiġi mogħti lill-awtorità mingħajr preġudizzju għal proċeduri kriminali oħrajn li jistgħu jittieħdu taħt l-Att meta persuna twettaq xireat billi tonqos milli tikkonforma ruħha ma’ dawn ir-regoli.